CELEX: 32010R0875
Language: lv
Date: 2010-10-05 00:00:00
Title: Komisijas Regula (ES) Nr. 875/2010 ( 2010. gada 5. oktobris ) par atļauju uz desmit gadiem izmantot barībā piedevu  Dokuments attiecas uz EEZ

6.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 263/4
            
         KOMISIJAS REGULA (ES) Nr. 875/2010
   (2010. gada 5. oktobris)
   par atļauju uz desmit gadiem izmantot barībā piedevu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1970. gada 23. novembra Direktīvu 70/524/EEK par barības piedevām (1) un jo īpaši tās 3. pantu un 9. pantu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2) un jo īpaši tās 25. pantu,
   tā kā:
   
               (1)
            
            
               Ar Regulu (EK) Nr. 1831/2003 noteikts, ka dzīvnieku ēdināšanā lietotām piedevām jāsaņem atļauja.
            
         
               (2)
            
            
               Regulas (EK) Nr. 1831/2003 25. pantā paredzēti pārejas posma pasākumi attiecībā uz barības piedevu izmantošanas atļaujas pieteikumiem, kas iesniegti saskaņā ar Direktīvu 70/524/EEK pirms Regulas (EK) Nr. 1831/2003 piemērošanas datuma.
            
         
               (3)
            
            
               Pieteikums atļaujai izmantot nikarbazīnu kā barības piedevu gaļas cāļiem tika iesniegts pirms Regulas (EK) Nr. 1831/2003 piemērošanas datuma.
            
         
               (4)
            
            
               Atbilstoši Direktīvas 70/524/EEK 4. panta 4. punktam sākotnējās piezīmes par minēto pieteikumu tika nosūtītas Komisijai pirms Regulas (EK) Nr. 1831/2003 piemērošanas datuma. Tāpēc uz šo pieteikumu arī turpmāk attiecināms Direktīvas 70/524/EEK 4. pants.
            
         
               (5)
            
            
               Persona, kas atbild par nikarbazīna (CAS Nr. 330-95-0) laišanu apgrozībā, saskaņā ar Direktīvas 70/524/EEK 4. pantu iesniegusi pieteikumu atļaujas saņemšanai uz desmit gadiem šīs piedevas izmantošanai par kokcidiostatu gaļas cāļiem.
            
         
               (6)
            
            
               Eiropas Pārtikas nekaitīguma iestāde (“Iestāde”) 2010. gada 10. marta atzinumā (3) secināja, ka nikarbazīns kaitīgi neietekmē dzīvnieku veselību, patērētāju veselību vai vidi un ka šī piedeva ir iedarbīga, kontrolējot gaļas cāļu kokcidiozi. Tā kā p-nitroanilīns, piemaisījums, kas saistīts ar nikarbazīnu, var veidot šīs vielas atliekas, Iestāde iesaka ierobežot minētā piemaisījuma saturu līdz zemākajam līmenim, kādu iespējams panākt.
            
         
               (7)
            
            
               Novērtējums liecina, ka Direktīvas 70/524/EEK 3.a pantā paredzētie nosacījumi prasītās atļaujas piešķiršanai ir ievēroti. Tādējādi minēto piedevu jāļauj izmantot, kā norādīts šīs regulas pielikumā. Tomēr, ņemot vērā Iestādes atzinumu, ir nepieciešams ierobežot piemaisījuma p-nitroanilīna saturu. Lai dotu ražotājiem un lietotājiem laiku pielāgoties, ir lietderīgi sākt piemērot šo ierobežojumu trīs gadus pēc tam, kad sāk piemērot šo regulu.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “kokcidiostati un citi zāļu līdzekļi”, ir atļauts izmantot kā dzīvnieku barības piedevu, ievērojot pielikumā paredzētos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 5. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 270, 14.12.1970., 1. lpp.
   
      (2)  OV L 268, 18.10.2003., 29. lpp.
   
      (3)  EFSA Journal 2010; 8(3):1551.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku sugas vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
               
                  Maksimāli pieļaujamais atlieku līmenis (MAL) attiecīgajos dzīvnieku izcelsmes pārtikas produktos
               
            
                  Aktīvās vielas mg uz kg kompleksās barības ar mitruma saturu 12 %
               
            
                  
                     Kokcidiostati un citi zāļu līdzekļi
                  
               
            
                  5 1 774
               
               
                  
                     Phibro Animal Health s.a., Beļģija
               
               
                  Nikarbazīns 250 g/kg
               
               
                  
                               
                           
                           
                              
                                 Piedevas sastāvs
                              
                              Nikarbazīns: 250 g/kg
                              Stearīnskābe: 126 ± 5 % g/kg
                              Polisorbāts 20: 13,90 ± 10 % g/kg
                              Kviešu atsijas līdz 100 %
                           
                        
                               
                           
                           
                              
                                 Aktīvā viela
                              
                              Nikarbazīns, C19H18N6O6.
                              
                                 CAS numurs: 330-95-0
                              1,3-bis(4-nitrofenil)urīnvielas un 4,6-dimetilpirimidīn-2-ola ekvimolārs komplekss, granulu veidā
                              Saistītie piemaisījumi: p-nitroanilīns: ≤ 0,3 %
                           
                        
               
                  Gaļas cāļi
               
               
                  —
               
               
                  125
               
               
                  125
               
               
                  
                              1.
                           
                           
                              Aizliegts izmantot vismaz vienu dienu pirms kaušanas.
                           
                        
                              2.
                           
                           
                              Nikarbazīnu nedrīkst piemaisīt citiem kokcidiostatiem, izņemot narazīnu.
                           
                        
                              3.
                           
                           
                              Piedevu barības maisījumā iekļauj premiksa veidā.
                           
                        
                              4.
                           
                           
                              No 2013. gada 26. oktobra p-nitroanilīna saturs ir ≤ 0,1 %.
                           
                        
                              5.
                           
                           
                              Atļaujas turētājs paredz un īsteno programmu uzraudzībai pēc pārdošanas attiecībā uz baktēriju rezistenci un rezistenci pret Eimeria spp.
                           
                        
               
                  2020. gada 26. oktobris
               
               
                  
                               
                           
                           
                              15 000 μg dinitrokarbanilīda (DNC)/kg svaigu aknu;
                           
                        
                               
                           
                           
                              6 000 μg DNC/kg svaigu nieru;
                           
                        
                               
                           
                           
                              4 000 μg DNC/kg svaigiem muskuļiem un svaigai ādai/taukiem.